Gorinj
Gorinj (ukrajinski: Гори́нь; bjeloruski: Гарынь; ruski: Горы́нь) jest rijeka u Ukrajini i Bjelorusiji i desna pritoka rijeke Pripjat (dio basena rijeke Dnjepar). Izvire u području Kremenackog pobrđa, teče preko nešto nižeg Volinskog pobrđa, Polesja i Pripjatskih močvara. U gornjem dijelu toka korito joj je dosta usko, a obale strme i ima dosta jak pad. U donjem dijelu toka obala je široka i zamočvarena. Ukupna dužina vodotoka je 659 km, a površina slivnog područja 27.700 km2. Prosječan protok u zoni ušća je približno 110 m3/s. Plovna je u dužini od 291 km uzvodno od ušća. Najveća dubina u koritu je do 18 metara. Najvažnija pritoka je rijeka Južni Sluč. Na rijeci leže brojni gradski centri – Izjaslav, Slavuta, Netišin, Ostrog, Gošča, Orživ, Stepanj, Dubrovicja, Rečica, Stolin, David Garadok.